stanford-oval/wikipedia huggingface dataset:
Třebíčin juutalaiset korttelit
Historia ja nykypäivä > Korttelit keskiajalla

Třebíčin kaupunki alkoi kasvaa kun alueelle oli perustettu benediktiiniluostari vuosien 1101–1104 välillä. Luostarista tuli tärkeä uskonnollinen keskus ja kaupungista nopeasti vilkas kauppapaikka. Ensimmäiset juutalaiset saapuivat alueelle 1300-luvulla. Juutalaisilta oli kielletty kristittyjen keskuudessa asuminen, joten he perustivat oman yhteisönsä Jihlava-joen pohjoisrannalle joen eteläpuolen kristittyjen asuinalueen ja kauempana pohjoisessa sijainneen palatsilinnan väliin. Aluetta kutsuttiin nimellä Podklášterí (suom. luostarin alla).
Hyökkääjät tuhosivat alueen muun Třebíčin kaupungin tavoin 1410 ja 1468, jolloin Unkarin kuningas Matias Corvinus valloitti kaupungin. Alue rakennettiin uudelleen 1475–1480. Juutalainen asuinalue menestyi, mutta juutalaisilla ei ollut samoja oikeuksia kuin kaupungin muilla asukkailla. Kaupungin porvarit yrittivät häätää kilpailijoiksi kokemansa juutalaiset kaupungista ensin 1528 ja toisen kerran 1547. Juutalaiset saivat kuitenkin jäädä.
Historia ja nykypäivä > Vapautuminen 1600-luvulta lähtien

1600-luvun lopussa tilanne rauhoittui ja juutalaisille sallittiin rahanlainaamisen ja kaupan lisäksi myös käsityöammatteja kuten nahkojen parkitseminen ja saippuan tai käsineiden valmistaminen. Työtä verotettiin kuitenkin ankarasti. Třebíčin kaupunki jäi sekä kolmikymmenvuotisen sodan että turkkilaisten hyökkäyksen (1663) jalkoihin. Korttelit ovat palaneet historiansa aikana ainakin kuusi kertaa. Myös Jihlava-joki on tulvinut kortteleihin useita kertoja. Vuonna 1849 kortteleille myönnettiin itsenäisen kunnan status, ja ne saivat oman hallinnon ja pormestarin. Aluetta ryhdyttiin kutsumaan Zámostíksi (suom. sillan toisella puolella). Tšekkoslovakian aikana Zámostísta tuli osa Třebíčin kaupunkia.
Historia ja nykypäivä > Korttelien asukkaat ja holokausti

Kolmikymmenvuotisen sodan jälkeen kortteleissa asui 500 ihmistä. Vuoden 1753 kaupungin arkistojen mukaan kortteleissa asui 49 kauppiasta ja 101 käsityöläistä ja vuoden 1799 väestönlaskennassa 1 170 juutalaista. Kun yhteiskunta oli muuttunut suvaitsevammaksi 1800-luvun lopussa vauraammat juutalaiset alkoivat muuttaa gheton ulkopuolelle tai suurempiin kaupunkeihin. Heidän tilalleen muutti köyhempiä ihmisiä muualta kaupungista. Enimmillään vuonna 1890 kortteleissa asui 1 490 ihmistä eli noin neljäosa koko kaupungin väestöstä.
Kaikki jäljellä olleet noin  300 juutalaista vietiin toisen maailmansodan aikana keskitysleireihin. 18–19. toukokuuta 1942 281 korttelien juutalaista kuljetettiin Theresienstadtin keskitysleirille ja myöhemmin itään tuhoamisleireille. Heistä palasi sodan jälkeen kaupunkiin vain kymmenen ihmistä. Tällä hetkellä alueella ei asu tiettävästi juutalaisia.
Korttelien alue

Turvallisuussyistä ja koska kortteleilla ei ollut tilaa laajentua ne rakennettiin suljetuksi, yhtenäiseksi ja hyvin tiiviisti asutuksi alueeksi. Gheton vanhin osa on sen lännessä etummaisen synagogan alueella, josta korttelit rakentuivat vähitellen kohti itää. Kortteleiden halki kulkee kaksi suurempaa pääkatua, joita kutsuttiin vuosisatojen ajan ylemmäksi ja alemmaksi juutalaiseksi kaduksi. Korttelien alueella on kaksi synagogaa, köyhäintalo, kunnantalo, koulu, vanha nahkatehdas ja sairaala. Alueeseen liittyy myös hieman kauempana sijaitseva juutalainen hautausmaa, joka on yksi Euroopan suurimmista.
Gheton alueella on tällä hetkellä 121 asuinrakennusta. Talot ovat pieniä. Vuosisatojen kuluessa niihin tehtiin laajennuksia ja lisäyksiä ja niitä jaettiin asuntoihin useampien asukkaiden kesken. Ahtaassa ghetossa rakenteista tuli hankalia ja monimutkaisia. Joihinkin taloihin pääsee kulkemaan vain toisten talojen kautta. Talot rakennettiin ensin puusta, mutta useiden palojen jälkeen rakennusmateriaaliksi tuli kivi ja tiili. Tyypillisesti talon alakerrassa oli pieni kauppa tai työpaja ja yläkerrassa asuintilat.
Kuvagalleria

Juutalaiset korttelit Jihlava-joen toiselta puolelta.
Toinen korttelien kahdesta pääkadusta.
Etummainen synagoga.
Synagoga sisältä.
Třebíčin juutalainen hautausmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Korttelit UNESCOn sivuilla(englanniksi)
Unescon maailmanperintökohteet Tšekissä
Kladruby nad Labemin hevostila
Erzgebirgen ja Krušnohořín kaivosalue
Kroměřížin linna
Český Krumlovin historiallinen keskusta
Prahan historiallinen keskusta
Telčin historiallinen keskusta
Holašovicen historiallinen kylä
Pyhän kolminaisuuden pylväs
Juutalaiset korttelit ja Pyhän Prokopiuksen basilika Třebíčissä
Kutná Horan historiallinen keskusta ja kirkot
Lednice-Valticen kulttuurimaisema
Litomyšlin linna
Johannes Nepomukilaisen pyhiinvaelluskirkko
Villa Tugendhat
Euroopan suuret kylpyläkaupungit
Karpaattien ja muiden Euroopan alueiden pyökkimetsät
Žatec ja Saazin humalamaisemat
Näkymä korttelien pohjoiselle pääkadulle.
Gunter Temningin Berliinissä aloittama holokaustin historian näkyväksi tekeminen näkyy myös Třebíčin kadulla. Talojen edessä kadulla on kompastuskiviksi kutsuttuja laattoja, jotka kertovat kuka juuri tästä paikasta vietiin keskitysleirille.
1. Kaupungintalo · 2. Etummainen synagoga ·  3. Koulu · 4. Takimmainen synagoga · 5. Sairaala · 6. Köyhäintalo · 7. Nahkatehdas ja parkitsimo 8. Kärrytie 9. Mikveh-kylpylä 10. Vanhan sillan aiempi sijainti
Spacelab

Taiteilijan näkemys Spacelab-modulista avaruussukkulan rahtiruumassa
Spacelab oli Euroopan avaruusjärjestön avaruuslaboratorio, joka suunniteltiin mahtumaan avaruussukkulan rahtiruumaan.
Huhtikuussa 1973 NASA ja ESRO (Euroopan avaruusjärjestön edeltäjä) päättivät avaruuslaboratorion rakentamisesta. Ensimmäisten komponenttien valmistus alkoi vuonna 1974. Spacelabin rakensi saksalainen ERNO, josta myöhemmin tuli osa EADS Space Transportation -yhtiötä. Moduuleita rakennettiin kaksi kappaletta. Ensimmäinen laboratorio LM1 toimitettiin ilmaiseksi NASAlle, jota vastaan ESAn astrounautit saivat käyttää sukkulan kuljetuspalvelua. Spacelabiin kuului myös järjestelmä, jolla voitiin tehdä kokeita laboratorion ulkopuolella, tyhjiössä. Sen rakensi British Aerospace -yhtiö.
Spacelab oli joko ainoana tai yhtenä hyötykuormana 25:llä NASAn avaruussukkulalennolla 1983–2000 välisenä aikana. Spacelab palasi sukkulan mukana takaisin maahan. ISS-aseman rakentaminen lopetti Spacelab-lennot, mutta näiden kaltaisia Spacehab-lentoja jatkettiin - Columbian onnettomuuslento STS-107 oli sellainen.
Spacelab-lennot

STS-9, Spacelab 1, marraskuu 1983, LM1
STS-51-B, Spacelab 3, huhtikuu 1985, LM1
STS-51-F, Spacelab 2, heinäkuu 1985, Palette
STS-61-A, Spacelab D1, lokakuu 1985, LM2
STS-35, ASTRO-1, joulukuu 1990, Palette
STS-40, SLS-1, kesäkuu 1991, LM1
STS-42, IML-1, tammikuu 1992, LM2
STS-45, ATLAS-1, maaliskuu 1992, Palette
STS-50, USML-1, kesäkuu 1992, LM1
STS-47, Spacelab-J, syyskuu 1992, LM2
STS-56, ATLAS-2, huhtikuu 1993, Palette
STS-55, Spacelab D2, huhtikuu 1993, LM1
STS-58, SLS-2, lokakuu 1993, LM2
STS-59, SRL-1, huhtikuu 1994, Palette
STS-65, IML-2, heinäkuu 1994, LM1
STS-68, SRL-2, lokakuu 1994, Palette
STS-66, ATLAS-3, marraskuu 1994, Palette
STS-67, ASTRO-2, maaliskuu 1995, Palette
STS-71, Spacelab-Mir, kesäkuu 1995, LM2
STS-73, USML-2, lokakuu 1995, LM1
STS-78, LMS, kesäkuu 1996, LM2
STS-83, MSL-1, huhtikuu 1997, LM1
STS-94, MSL-1R, heinäkuu 1997, LM1
STS-90, Neurolab, huhtikuu 1998, LM2
STS-99, SRTM, helmikuu 2000, Palette
Aiheesta muualla

Kuvia tai muita tiedostoja aiheesta Spacelab Wikimedia Commonsissa
Avaruusasemat ja asumukset
Spacelabin mikrogravitaatiomoduli, 1997
STS-9:n miehistöä Spacelabissa 1983
Konservatiivipuolue (Skotlanti)

| Konservatiivipuolue |
| --- | --- |
  
Ideologia:   konservatismi  isänmaallisuus 
Poliittinen kirjo:  keskusta-oikeisto
Parlamentti:  31 / 129
Infobox OKVirheellinen NIMI-arvo: 
Konservatiivipuolue on isänmaallinen ja keskusta-oikeistolainen puolue Skotlannissa. Vuoden 2021 vaalien jälkeen puolueella on 31 paikkaa.
Sulhasmies

| Sulhasmies |
| --- | --- |

Kirjailija:  Reijo Mäki
Kansitaiteilija:  Timo Numminen
Kieli:  suomi
Genre:  dekkari
Kustantaja:  Otava
Julkaistu:  2021
Sivumäärä:  349
ISBN:  978-951-1-39275-0
Sarja: Vares
Edeltävä:  Soopeli
Seuraava:  Hotel California
Löydä lisää kirjojaKirjallisuuden teemasivulta
Sulhasmies on Reijo Mäen vuonna 2021 ilmestynyt 32. Vares-dekkari.
Kirjan aiheita ovat huumeiden maahantuonti, järjestäytynyt rikollisuus ja tv-ohjelmat. Tapahtumapaikkoja ovat Turku, sen lähiöistä Varissuo ja kaupungin ympäristö Littoistenjärven rantamilla.
Yksityisetsivä Jussi Vares kärsii auto-onnettomuuden jälkeen unettomuudesta, jota yrittää huonolla menestyksellä helpottaa painopeitolla. Vares saa unissa elämänohjeita ja tutkintavinkkejä Kari Tapiolta yrittäessään selvittää, mihin katosi Juliette Binochen näköinen sijoitusneuvoja-salkunhoitaja, jota hän kosi Mantun Grillillä.
Jussi Vares huomaa, että kaksi hänen tuntemaansa naista on murhattu. Naisten yhteys Varekseen kiinnostaa myös poliisia.
Vastaanotto

Turun Sanomien Matti Komulaisen arvion mukaan Vareksen tutkimuksiin liittymättömät jaksot generoivat kerrontaan elämänmakua ja muistuttavat arjen sattumanvaraisuudesta. Kirjoittaja kommentoi ajankohtaisia aiheita Vareksen ajatuksissa ja Turun kuuluisan Uusi Apteekki-ravintolan asiakkaiden puheissa. Käsiala karttaa poliittista korrektiutta.
Sulhasmiestä myytiin ilmestymisvuonnaan 16 800 kappaletta, ja se oli kuudenneksi myydyin kotimainen kaunokirjallinen teos.
I Don’t Wanna Live Forever

| ”I Don’t Wanna Live Forever” Zayn & Taylor Swift |
| --- | --- | --- |

Singlen tiedot
 Albumilta:  Fifty Shades Darker (Original Motion Picture Soundtrack)
 Äänitetty : 2016
 Julkaistu: 9. joulukuuta 2016
 Formaatti: lataus, suoratoisto
 Tekijä(t): Taylor Swift, Jack Antonoff, Sam Dew
 Tuottaja(t): Jack Antonoff
 Tyylilaji: elektro-R&B
 Kesto: 04.05
 Levy-yhtiö: Republic Records
Listasijoitukset
  2.    5.    7.    lataus 2.    radio 2.
Zaynin muut singlet
| ”Freedun” 2016 | ”I Don’t Wanna Live Forever” 2016 | ”Still Got Time” 2017 |
Taylor Swiftin muut julkaisut
| ”New Romantics” 2016 | ”I Don’t Wanna Live Forever” 2016 | ”Look What You Made Me Do” 2017 |
I Don’t Wanna Live Forever, tunnettu myös nimellä ”I Don't Wanna Live Forever (Fifty Shades Darker)”, on brittilaulaja Zaynin ja yhdysvaltalaislaulaja Taylor Swiftin kappale vuodelta 2016. Sen julkaisi Republic Records. Kappaleen ovat säveltäneet Swift, Jack Antonoff ja Sam Dew. Antonoff toimi myös kappaleen tuottajana.
”I Don’t Wanna Live Forever” esiintyy elokuvassa Fifty Shades Darker ja julkaistiin sen soundtrack-albumin ensimmäisenä singlenä 9. joulukuuta 2016. Kappaleesta tuli kaupallinen menestys. Se nousi Yhdysvaltain Billboard Hot 100 -listan sijalle 2 ja Britannian singlelistan sijalle 5. Suomessa kappale pääsi listasijalle 7.
Kappaleen musiikkivideon ohjasi Grant Singer. Se julkaistiin 27. tammikuuta 2017.
Tyyli ja sanoitukset

”I Don’t Wanna Live Forever” on lajityypiltään elektro-R&B:tä. Kappale on romanttinen balladi.   Sanoitukset kertovat rakkaudesta, myrskyisästä parisuhteesta ja erosta. Ongelmista huolimatta kumpikaan ei halua olla erossa toisesta.
Vastaanotto

”I Don’t Wanna Live Forever” sai pääosin positiivisen vastaanoton musiikkikriitikoilta. Kriitikot kehuivat muun muassa Zaynin ja Swiftin laulusuoritusta. Kappale voitti parhaan yhteistyökappaleen palkinnon MTV Video Music Awards -gaalassa vuonna 2017. Vuonna 2018 se palkittiin BMI Awards -gaalassa.
Kappale oli myös kaupallinen menestys. Se nousi listoille kymmenissä eri maissa. Yhdysvalloissa kappale nousi Billboard Hot 100 -listan kakkossijalle. Isossa-Britanniassa kappale oli listasijalla 5. Kappale nousi listaykköseksi Ruotsissa.
Suomessa kappale oli  singlelistan sijalla 7. Latauslistalla ja radiosoittolistalla se pääsi parhaimmillaan kakkossijalle.  Single on myynyt timanttilevyn verran Brasiliassa, Ranskassa ja Puolassa.
Live-esitykset

Zayn julkaisi studiossa kuvatun liveversion YouTube-kanavallaan helmikuussa 2017. Videolla hän esittää kappaleen akustisesti soolona.
Taylor Swift lauloi kappaleen ensimmäisen kerran Super Saturday Night -konsertissa Houstonissa maaliskuussa 2017. Hän on sittemmin esittänyt sen soolona muutamissa muissa konserteissa. Vuonna 2024 hän esitti sen The Eras Tour -kiertueella mash-upina kappaleen ”Dress” kanssa Singaporessa ja kappaleen ”Mine” kanssa Torontossa.
Meksikolainen laulaja Sofía Reyes ja yhdysvaltalainen laulaja-näyttelijä Kendall Schmidt esittivät kappaleen konsertissa Buenos Airesissa huhtikuussa 2017. Konsertti oli osa Reyesin Louder -kiertuetta.
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 6
 Argentiina (Monitor Latino): 19
 Australia (ARIA Charts): 3
 Belgia(Ultratop Flanders): 7
 Belgia (Ultratop Wallonia): 2
 Bulgaria (PROPHON): 4
 Ecuador (National Report): 44
 Espanja (PROMUSICAE): 7
 Etelä-Korea (Circle Chart, ulkomaiset singlet): 20
 Irlanti (IRMA): 4
 Islanti (Plötutíðindi): 17
 Iso-Britannia (Britannian singlelista): 5
 Italia (FIMI): 5
 Itävalta (Ö3 Austria Top 40): 2
 Kanada (Canadian Hot 100): 2
 Kreikka (ulkomaiset singlet): 2
 Kolumbia (National Report): 28
 Libanon (Top 20): 3
 Malesia (RIM): 2
 Norja (VG-lista): 2
 Portugali (AFP): 2
 Puola (radio): 14
 Ranska (SNEP): 4
 Romania (Media Forest, kansainväliset singlet): 6
 Ruotsi (Sverigetopplistan): 1
 Saksa (Gfk, Offizielle Top 100): 2
 Skotlanti (OCC): 4
 Slovakia (Singles Digitál Top 100): 2
 Slovenia (SloTop): 15
 Suomi (Suomen virallinen lista): 7
 Suomi (latauslista): 2
 Suomi (radio): 2
 Sveitsi (Hitparade): 2
 Tanska (Hitlisten): 2
 Tsekki (Singles Digitál Top 100): 2
 Tsekki (Rádio Top 100): 15
 Venäjä (radio, TopHit): 17
 Unkari (Mahasz): 2
 Uusi-Seelanti (Recorded Music NZ): 4
 Yhdysvallat (Billboard Hot 100): 2
 Yhdysvallat (Adult Pop Airplay): 2
 Yhdysvallat (Pop Airplay): 2
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 7x platinaa | Australian Recording Industry Association |
|  Belgia | platinaa | Belgian Entertainment Association |
|  Brasilia | 2x timanttilevy | Pro-Música Brasil |
|  Espanja | 2x platinaa | Productores de Música de España |
|  Iso-Britannia | 2x platinaa | British Phonographic Industry |
|  Italia | 3x platinaa | Federazione Industria Musicale Italiana |
|  Kanada | 7x platinaa | Music Canada |
|  Meksiko | kultaa ja platinaa | AMPROFON |
|  Norja | 4x platinaa | IFPI Norge |
|  Portugali | platinaa | Associação Fonográfica Portuguesa |
|  Puola | timanttilevy | Związek Producentów Audio Video |
|  Ranska | timanttilevy | Syndicat National de l’Édition Phonographique |
|  Ruotsi | 2x platinaa | Grammofonleverantörernas   förening |
|  Saksa | 3x kultaa   platinaa | Bundesverband Musikindustrie |
|  Tanska | 2x platinaa | IFPI Danmark |
|  Uusi-Seelanti | 4x platinaa | Recorded Music NZ |
|  Yhdysvallat | 4x platinaa | Recording Industry Association of America |
Aiheesta muualla

Kappaleen musiikkivideo
Zaynin sooloversio
Taylor Swiftin sooloversio (Super Saturday Night 2017)
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Jaakko Ahokas (futsalpelaaja)

| Henkilötiedot |
| --- | --- | --- | --- |
Koko nimi: Jaakko Ahokas
Syntymäaika: 16. lokakuuta 1987 (ikä 37)
Syntymäpaikka: Turku, Suomi 
Pelipaikka: Pivot
Pituus: 192
Lempinimi: Dolph
Seura
Seura:  Futsal Mad Max
Pelinumero: 18
Seurat
| Vuodet | Seura | O | (M) |
| 2021- | Futsal Mad Max |  |  |
 Seurajoukkueuran tilastot kattavat vain kansalliset sarjat, päivitetty 22. heinäkuuta 2021.
Jaakko Ahokas (s. 16. lokakuuta 1987) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Ahokas on pivot.
Bamse ja noita-akan tytär

| Bamse ja noita-akan tytär> Bamse och Häxans Dotter |
| --- | --- |

Ohjaaja:  Christian Ryltenius
Käsikirjoittaja:   Ida Kjellin  Sofie Forsman 
Perustuu:  Rune Andréassonin Bamse-sarjakuviin
Tuottaja:  Jon Nohrstedt
Säveltäjä:  Henrik Lörstad
Leikkaaja:   Resa Chen  Yi San Huang 
Valmistustiedot
Valmistusmaa:  Ruotsi
Tuotantoyhtiö:  SF Studios Bamseförlaget Nordisk Film Film i Väst Sveriges Television Sluggerfilm
Levittäjä:  Nordisk Film
Ensi-ilta:   2016-12-2525. joulukuuta 2016 (Ruotsi)  2017-04-1414. huhtikuuta 2017 (Suomi)  
Kesto:  66 min
Alkuperäiskieli:  ruotsi
Edeltäjä:  Bamse ja rosvokaupunki
Seuraaja:  Bamse ja jymykello
Aiheesta muualla
IMDb 
Elonet
Svensk Filmdatabas
Infobox OKNimi-testi OK: 
Bamse ja noita-akan tytär on ruotsalaisen Tre Vännerin tuottama osittain animoitu elokuva. Se sai ensi-iltansa Ruotsissa joulupäivänä 25. joulukuuta 2016. Ohjaaja on Christian Ryltenius. Suomessa elokuva tuli elokuvateattereihin keväällä 2017. Muiden Bamse-elokuvien tapaan se perustuu Rune Andréassonin Bamse-sarjakuvaan.
Juoni

Kroisos Myyrä löytää kultaa padosta. Purkaakseen padon ja saadakseen kullan hän huijaa noita-akan tyttären, Lotan, taikomaan pois Bamsen. Sitten kun Bamse on pois, kaikki lapset auttavat estämään Kroisosta mutta sitä varten pitää löytää sopu.
Rooleissa > Alkuperäiset

| 0 | 1 | 2 |
| --- | --- | --- |
|  Tomas Bolme  | … |  kertoja   |
|  Peter Haber  | … |  Bamse   |
|  Morgan Alling  | … |  Pomppi   |
|  Steve Kratz  | … |  Kilpinen   |
|  Jonas Karlsson  | … |  Kroisos Myyrä   |
|  Laura Jonstoij Berg  | … |  Lotta   |
|  Ingela Olsson  | … |  Noita Neilikka   |
|  Shebly Niavarani  | … |  Susi   |
|  Leif Andrée  | … |  Konna ja Koukku   |
Rooleissa > Suomenkieliset

| 0 | 1 | 2 |
| --- | --- | --- |
|  Markus Bäckman  | … |  kertoja   |
|  Jussi Vatanen  | … |  Bamse   |
|  Antti Timonen  | … |  Pomppi   |
|  Juha Muje  | … |  Kilpinen   |
|  Petri Hanttu  | … |  Kroisos Myyrä, sivuäänet   |
|  Ia Koivisto  | … |  Nalle-Maija   |
|  Saana Norra  | … |  Lotta   |
|  Sari Ann Stolt  | … |  Noita Neilikka   |
|  Antti Pääkkönen  | … |  Susi   |
|  Rauno Ahonen  | … |  Koukku   |
|  Jarmo Koski  | … |  Konna   |
|  Aku Laitinen  | … |  metkumyyrä   |
|  Sasu Moilanen  | … |  metkumyyrä, sivuäänet   |
|  Tero Koponen  | … |  metkumyyrä   |
|  Saara Lehtonen  | … |  sivuäänet   |
|  Peter Kanerva  | … |  sivuäänet   |
|  Sampo Kovalainen  | … |  sivuäänet   |
Jääkiekon I-divisioonan kausi 1998–1999

| Jääkiekon I-divisioonan kausi 1998–1999 |
| --- | --- |
Joukkueiden määrä:  12
Ajankohta:  1998–99
Runkosarjan voittaja:  Kärpät
Nousseet joukkueet:  Pelicans
Pudonneet joukkueet:  –
Ottelut:  48 (per joukkue)
Ylempi sarjataso:  SM-Liiga
Alempi sarjataso:  II-divisioona
  ← 1997–1998 :  1999–2000 → 
Kaudella 1998–99 I-divisioonassa pelasi 12 joukkuetta, joista kukin pelasi 48 ottelua.
Runkosarjan voittaja oli Kärpät, mutta kauden päätteeksi SM-Liigaan nousi Pelicans.
Tilastoja > Pelaajatilastoja

Pistepörssin voittaja: Martin Bergeron (46+31=77), Kärpät.
Paras maalintekijä: Martin Bergeron (46), Kärpät.
Paras +/− -tilasto: Karri Kivi (+54), Kärpät.
Paras torjuntaprosentti: Markus Korhonen (93,71 %, 13 ottelussa), Hermes.
Jäähypörssin voittaja: Martin Bergeron (Kärpät) ja Atte Saunamäki (TuTo), 112 jäähyminuuttia.
Runkosarja

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Kärpät | 48 | 41 | 4 | 3 | 265 | 91 | +174 | 86 |
| Pelicans | 48 | 30 | 7 | 11 | 178 | 109 | +69 | 67 |
| Sport | 48 | 30 | 4 | 14 | 153 | 119 | +34 | 64 |
| Diskos | 48 | 25 | 5 | 18 | 167 | 154 | +13 | 55 |
| Hermes | 48 | 21 | 10 | 17 | 163 | 148 | +15 | 52 |
| TuTo | 48 | 17 | 5 | 26 | 158 | 182 | -24 | 39 |
| FPS | 48 | 17 | 5 | 26 | 157 | 187 | -30 | 39 |
| Jokipojat | 48 | 16 | 7 | 25 | 125 | 164 | -39 | 39 |
| SaPKo | 48 | 17 | 4 | 27 | 131 | 165 | -34 | 38 |
| Haukat | 48 | 16 | 5 | 27 | 123 | 182 | -59 | 37 |
| Jää-Kotkat | 48 | 13 | 4 | 31 | 139 | 198 | -59 | 30 |
| Ahmat | 48 | 11 | 8 | 29 | 112 | 172 | -60 | 30 |
Nousukarsinta > 3. kierros

| KalPa – Pelicans |
| --- | --- | --- | --- |
| KalPa | Pelicans | 1–4 |  |
| Pelicans | KalPa | 3–1 |  |
| KalPa | Pelicans | 1–2 |  |
Pelicans nousi SM-liigaan voitoin 3–0.
Carin kieli

| Car |
| --- | --- |
Oma nimi:  Pû
Tiedot
Alue:  Nikobaarit (Intia)
Puhujia:  37 000 (2005)
Kirjaimisto:  latinalainen
Kielitieteellinen luokitus
Kielikunta:  austroaasialaiset kielet
Kieliryhmä:  nikobaarilaiset kielet
ISO 639-3:  caq
 Ohje 
Carin kieli (omakielinen nimi: Pû) on austroaasialaisiin kieliin kuuluva kieli, jota puhutan pääasiassa Pohjois-Nikobaareilla Carin saarella. Vuonna 2005 kielellä arvioitiin olevan 37 000 puhujaa ja se toimii Nikobaarien lingua francana.
Carin kieltä kirjoitetaan latinalaisella aakkostolla. Raamatun käännös on vuodelta 1969.
Kielioppi

Vaikka kieli on austroaasialainen kieli ja kaukaista sukua vietnamille ja khmerille, se muistuttaa typologisesti pikemminkin lähellä puhuttuja austronesialaisia kieliä, kuten niasia ja atšehia, joiden kanssa se muodostaa kieliliiton.
Car on VOS-kieli ja lievästi agglutinoiva. Siinä on melko monimutkainen sanojen loppu- ja sisäliitejärjestelmä ja erilliset genetiivit ja "kysyvät" muodot substantiiveille ja pronomineille. Kielessä käytetään prepositioita postpositioiden sijaan, ja substantiivilauseen tyypillinen rakenne on nomini - genetiivi ("talo isän"), adjektiivi - nomini ("suuri talo"), numeraali - nomini tai demonstratiivi - nomini. Suffikseja käytetään paljon. Lukuja, sijamuotoja tai omistuksia ei ole, sukuja on kolme. Verbeillä ei ole aikamuotoja, vaan erillinen aspektitaivutus.
Äänteet > Konsonantit

|  | Labiaalit | Alveolaarit/ Retrofleksit | Palataalit | Velaarit | Glottaalit |
| --- | --- | --- | --- | --- | --- |
| Klusiilit | p | t | c | k | ʔ |
| Nasaalit | m | n | ɲ | ŋ |  |
| Frikatiivit | f v | s |  |  | h |
| Tremulantit |  | ɾ ɽ |  |  |  |
| Approksimantit |  | l | j |  |  |
Alveolaarinen yksitäryinen tremulantti voidaan tyypillisesti pysäyttää. Ennen soinnitonta konsonanttia se on soinniton kuten [ᵗɾ], ja muualla se ilmaistaan soinnillisena äänteenä [ᵈɾ].